BCAP รับรางวัล CEO จากนิตยสาร Asia Asset
เมธ์วดีปลื้มรับ CEO of the year จากนิตยสาร Asia Asset Management


31 มี.ค. 2565

นางเมธ์วดี ประเสริฐสินธนาพา บลจ.บีแคปคว้า 2 รางวัลใหญ่ จากนิตยสาร Asia Asset Management ได้แก่รางวัล “CEO of the Year”ที่มอบให้กับ” เมธ์วดี” และ Fund launch of the year จากการพากองทุน BCAP-GMA และ BCAP-GMA PLUS ที่เป็นความร่วมมือกันระหว่าง BCAP Asset และ Pictet ผู้นำ Private Bank จากสวิตเซอร์แลนด์ ตอกย้ำความสำเร็จ และการันตีมาตรฐานในการบริหารสินทรัพย์คุณภาพระดับสากลนางเมธ์วดี ประเสริฐสินธนา กรรมการผู้จัดการ บริษัทหลักทรัพย์จัดการกองทุน (บลจ.) บางกอกแคปปิตอล หรือ BCAP กล่าวว่า นับเป็นเรื่องน่ายินดีที่บริษัทได้รับ 2 รางวัลใหญ่ในปีนี้ ซึ่งได้แก่ CEO of the Year และ รางวัล Fund launch of the year ให้กับกองทุนเปิดบีแคป โกลบอล มัลติ แอสเซท (BCAP-GMA) และ กองทุนเปิดบีแคป โกลบอล มัลติ แอสเซท พลัส (BCAP-GMA PLUS) จาก Asia Asset Management’s 2022 Best of the Best Awards ซึ่งเป็นนิตยสารชั้นนำด้านการลงทุนในภูมิภาคเอเชีย เมื่อเร็วๆ นี้ทั้งนี้รางวัล CEO of the Year สะท้อนการบริหารจัดการที่ดีภายใต้สถานการณ์ที่มีการเปลี่ยนแปลงอย่างรวดเร็ว ทำให้สามารถนำพาองค์กรให้เติบโตอย่างแข็งแกร่งและมีคุณภาพ ขณะที่ กองทุนเปิด BCAP-GMA และ BCAP-GMA Plus ซึ่งร่วมมือกับพันธมิตร PICTET สถาบันการเงินชั้นนำของสวิสเซอร์แลนด์ ได้รับรางวัล Fund launch of the year ก็ถือเป็นกองทุนที่ประสบความสำเร็จ มีสินทรัพย์ภายใต้การบริหารรวมกันกว่า 6 พันล้านบาท“ทั้ง 2 รางวัลที่ได้รับสะท้อนความทุ่มเทและความเชี่ยวชาญในการบริหารกองทุนรวมถึงมาตรฐานของบริษัทและนโยบายการบริหารสินทรัพย์ เพื่อเป้าหมายในการบริหารเงินลงทุนให้ได้รับผลตอบแทนที่ดี ซึ่ง บลจ.บีแคป จะยังคงมุ่งมั่นพัฒนาเพื่อยกระดับการบริหารสินทรัพย์ให้ดียิ่งขึ้นไปอีกเพื่อส่งมอบสิ่งที่ดีที่สุดให้กับนักลงทุน”